**DOI TRECATORI**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOI TRECĂTORI

Ca două linii drepte, nesfârşite

Printre atâtea drepte paralele,

Sunt drumurile noastre sorocite.

Noi le urmăm, urcându-ne la stele.

Un accident galactic ne va duce

La ceas de taină spre un punct anume.

Ne destrămam purtând aceiaşi cruce,

Doi trecători prin trecătoarea lume.

Un univers eşti printre universuri,

Imense energii încătuşate

Ce pot să dea luminii alte sensuri,

Fără acces la relativitate.

Asteroizi, comete ratacinde,

Se mişcă după legi necunoscute.

La semnul tău o novă se aprinde

Ca să îţi facă visele plăcute.

Un vânt solar mă poartă către tine.

Sunt un atom sortit să mă rotesc,

Orbita mea spre tine să se-ncline.

Sunt un atom şi totuşi te iubesc.